ҚМДБ Ұшақ апатынан қаза болған отбасыларға көңіл айтты
"ҚМДБ Ұшақ апатынан қаза болған отбасыларға көңіл айтты" | "https://abai.kz/post/103068"
TITLE: ҚМДБ Ұшақ апатынан қаза болған отбасыларға көңіл айтты
URL: https://abai.kz/post/103068
META: "ҚМДБ Ұшақ апатынан қаза болған отбасыларға көңіл айтты" | "https://abai.kz/post/103068"
DATE: 27.12.2019
AUTHOR(s): Abai.kz
TOTAL WORDS: 105
TEXT: Қазақстан мұсылмандары діни басқармасының төрағасы, Бас мүфти Серікбай қажы Ораз Алматы маңында ұшақ апатынан қаза тапқан азаматтардың отбасына көңіл айтты. «Алматы халықаралық әуежайы маңында болған қайғылы хабарды ауыр күйзеліспен қабылдадым. Өзімнің және Қазақстан мұсылмандары діни басқармасы ұжымы атынан сіздерге, ағайын-туыстарыңызға, барша халыққа көңіл айтамын. Қайғылы жағдай біздің де жанымызға батты, жүрегімізді ауыртты. Жаратушы Иеміз марқұмдарды өз мейіріміне бөлесін деп тілейміз. Жарақат алған жандарға Жаратқаннан шипа сұраймыз. Алла Тағала елімізді, жерімізді тосыннан келетін түрлі апаттан сақтасын. Ел аман, жұрт тыныш болғай. Әмин!» делінген Бас мүфтидің көңіл айту жеделхатында. Айта кетейік, бүгіін таңда Алматыдан Нұр-Сұлтанға бағыт алған Bek Air әуе компаниясына тиесілі Fokker-100 ұшағы апатқа ұшырады. Abai.kz
